
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΙΩΑΝΝΟΥ ΓΕΩΡΓΙΟΥ ΜΠΑΛ- 

ΤΖΑΚΗ» και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
Ανάθεση της διαχείρισης του Κρατικού Παιδικού Σταθ¬ 
μού Αιγείρου Ροδόπης στην Τράπεζας της Ελλά¬ 
δας. 2 

Ανάθεση της διαχείρισης του Γ' Κρατικού Παιδικού 

Σταθμού Χανιών στην Τράπεζα της Ελλάδας. 3 

Ανάθεση της διαχείρισης του Κρατικού Παιδικού Σταθ¬ 
μού θρυλορίου Ροδόπης στην Τράπεζα της Ελλά¬ 
δας. 4 

Εγκατάσταση και διαδρομή των καλωδίων και των λοι¬ 


πών παραρτημάτων του συστήματος της καθοδικής 
προστασίας του αγωγού φυσικού αερίου στην πε- 
ροχή «Σ.Σ. ΧΑΛΚΟΔΟΝIΟΥ - ΚΟΚΚΙΝΑΣ» του Νο¬ 


μού Μαγνησίας, Κλάδου Βόλου. 5 

Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Αττικής - Νο¬ 
μαρχία Ανατ. Αττικής (Κοινότητα Κρυονερίου) Κλά¬ 
δος Λαυρίου. 6 

Παράταση της αριθ. Β. 18801/396/18.6.96 (498/Β 1 ) 
απόφασης του Υφυπουργού Μεταφορών και Επι¬ 
κοινωνιών. 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΙΩΑΝΝΟΥ ΓΕΩΡΓΙΟΥ ΜΠΑΛ- 
ΤΖΑΚΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 13.5.1991 ιδιόγραφη διαθήκη του Ιωάννη 
Γεωργίου Μπαλτζάκη, που δημοσιεύθηκε με το αριθ. 
184/1993 πρακτικό του Μον. Πρωτοδικείου Ηρακλείου 
με την οποία συστήθηκε κοινωφελές ίδρυμα με την επω¬ 


νυμία «ΙΔΡΥΜΑ ΙΩΑΝΝΟΥ ΓΕΩΡΓΙΟΥ ΜΠΑΛΤΖΑΚΗ» και 
με έδρα το Καστέλλι Πεδιάδος Ηρακλείου. 

2. Τις διατάξεις τών άρθρων: α) 95 και 98 του Α.Ν. 
2039/1939. 

β) 101 και 119 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 29.10.1996 γνωμοδότηση του Συμβουλίου 
Εθνικών Κληρ/των. 

4. Τηναριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922/Β - ). 

5. Την αριθ. ΔΙΔΚ/Φ44.1/21566/10.10.1996 κοινή 
απόφαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης με την οποία 
ανατέθηκαν αρμοδιότητες στους Υφυπουργούς Εσωτερι¬ 
κών Δημόσιας Διοίκησης και Αποκέντρωσης (ΦΕΚ 932Β). 

Με πρόταση του Υπουργού Εθνικής Παιδείας και θρη¬ 
σκευμάτων και των Υφυπουργών Εσωτερικών Δημόσιας 
Διοίκησης και Αποκέντρωσης και Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΙΩΑΝΝΟΥ ΓΕΩΡΓΙΟΥ ΜΠΑΛ¬ 
ΤΖΑΚΗ», η οποία έγινε από τον Ιωάννη Μπαλτζάκη με την 
από 13.5.1991 ιδιόγραφη διαθήκη του, που δημοσιεύ¬ 
θηκε με το αριθ. 184/1993 πρακτικό του Μον. Πρωτοδι¬ 
κείου Ηρακλείου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εσωτερικών, Δημόσιας Διοίκησης και Αποκέντρωσης, 
Οικονομικών και Εθνικής Παιδείας και θρησκευμάτων και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΙΔΡΥΜΑ ΙΩΑΝΝΟΥ ΓΕΩΡΓΙΟΥ ΜΠΑΛ- 

ΤΖΑΚΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΙΩ¬ 
ΑΝΝΟΥ ΓΕΩΡΓΙΟΥ ΜΠΑΛΤΖΑΚΗ», που συστήθηκε από 
τον Ιωάννη Γεωργίου Μπαλτζάκη με την από 13.5.1991 
ιδιόγραφη διαθήκη του, που δημοσιεύθηκε με το αριθ. 
184/1993 πρακτικό του Μ ον. Πρωτοδικείου Ηρακλείου 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι το Καστέλλι Πεδιάδος 
Ηρακλείου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγιρι- 
σης της σύστασής του. 

Άρθρο 2 

Σκοπός 

Σκοπός του ιδρύματος είναι: 

α) Η χορήγηση υποτροφιών κατά βαθμολογική προτε¬ 
ραιότητα σε αποφοίτους του Λυκείου Καστελλϊου Πεδιά¬ 
δος καταγόμενους και διαμένοντες στα χωριά Καρδουλια- 
νός, Αρχάγγελος, Σκλαβερσχώρι και Γαλενιανός, για τις 
σπουδές τους στην τριτοβάθμια εκπαίδευση στην Ελλάδα 
ή στο εξωτερικό και για όσα χρόνια διαρκεί η κάθε σχολή, 
κατά περίπτωση, με δυνατότητα παράτασης της υποτρο¬ 
φίας για ένα ακόμη χρόνο. 

β) Η εκτέλεση κοινωφελών έργων στα χωριά Καρδου- 
λιανός, Αρχάγγελος, Σκλαβεροχώρι και Γαλενιανός, με 
προτεραιότητα τον Καρδουλιανό, σε περίπτωση που οι 
πόροι του ιδρύματος δεν επαρκούν για τη χορήγηση έστω 
και μιας υποτροφίας ή δεν υπάρχει υποψήφιος με τις πα¬ 
ραπάνω προϋποθέσεις. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Έντοκα γραμμάτια Ελληνικού Δημοσίου ποσού δώ¬ 
δεκα εκατομμυρίων εκατό χιλιάδων (12.100.000) δρχ. 

β) Κατάθεση στην Αγροτική Τράπεζα Καστελλϊου Πε¬ 
διάδος ποσού ενός εκατομμυρίου διακοσίων εβδομήντα 
μίας χιλιάδων (1.271.000) δρχ. πλέον τόκων. 

γ) Κατάθεση στην Εθνική Τράπεζα Ηρακλείου Κρήτης 
ποσού πεντακοσίων τριάντα δύο χιλιάδων (532.000) δρχ. 
πλέον τόκων. 

δ) Ποσόν σαράντα δύο εκατομμυρίων (42.000.000) 
δρχ. που προήλθε από την εκποίηση ενός διαμερίσματος 
120,27 τ.μ. επί των οδών Κορωναίου 5 και θεοτοκοπού- 
λου Ηράκλειο. 

ε) Το προϊόν της εκποίησης συλλογής δώδεκα (12) χρυ¬ 
σών νομισμάτων Μ. Αλεξάνδρου. 

στ) Οποιοδήποτε άλλο περιουσιακό στοιχείο, κινητό ή 
ακίνητο βρεθεί ν’ ανήκει στο ίδρυμα. 

2. Πόροι του ιδρύματος είναι: 


α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οιουδήποτε φυσι¬ 
κού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους παρακάτω: 

α) Νικόλαο Γεωργίου Μπαλτζάκη, κάτοικο Καρδουλια- 
νού Καστελλϊου Πεδιάδος. 

β) Έναν κάτοικο Καρδουλιανού Καστελλϊου Πεδιά¬ 
δος. 

γ) Έναν κάτοικο Αρχαγγέλου Καστελλϊου Πεδιάδος. 

δ) Έναν κάτοικο Σκλαβεροχωρίου Πεδιάδος. 

ε) Έναν κάτοικο Γαλενιανού Πεδιάδος. 

Οι ανωτέρω θα προτεϊνονται από τα Κοινοτικά Συμβού¬ 
λια των αντιστοίχων Κοινοτήτων. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
έξι μήνες και εκτάκτως όποτε το ζητήσει ο πρόεδρος ή 
δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή, Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει- 

δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει κα υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά- 
ξειςτων άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Α'). Μαζί με τον απο¬ 
λογισμό, καταρτίζει, ψηφίζει και υποβάλλει και το γενικό 
ισολογισμό του ενεργητικού και του παθητικού του ιδρύ¬ 
ματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται σε όλα τα 
μέλη του Διοικητικού Συμβουλίου δέκα (10) τουλάχιστον 
μέρες πριν τη συνεδρίαση. 

γ) Καταρτίζει, βοηθούμενος απο το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ' 
αυτήν δεν συζητεΐται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 


ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσειςτου Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουοιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντος και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζειή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 
1. Δικαίωμα υποτροφίας έχουν οι απόφοιτοι του Λυ¬ 
κείου Καστελλίου Πεδιάδος που έχουν εισαχθεί σε Ανώ¬ 
τατα Εκπαιδευτικά ιδρύματα στην Ελλάδα ή στο εξωτερικό 

και κατάγονται και διαμένουν στα χωριά Καρδουλιανός, 
Αρχάγγελος, Σκλαβεροχώρι και Γαλενιανός της επαρχίας 
Πεδιάδος Ηρακλείου. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, κατά βαθμολογική προτεραιότητα, σύμ¬ 
φωνα με τις διατάξεις της συστατικής πράξης του ιδρύμα¬ 
τος, του παρόντος οργανισμού, του άρθρου 108 του Α Ν. 
2039/1939 καιτου άρθρου 33του από 18.8.1941 Καν. Δ/ 
τος (ΦΕΚ 286Α'). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας θα είναι ίσο με τον 
ισχύοντα κάθε φορά μισθό πρωτοδιοριζόμενου καθηγητή 
μέσης εκπαίδευσης και η υποτροφία θα δίνεται για εννέα 
μήνες κάθε ακαδημαϊκό έτος. 

2. Ο αριθμός των υποτρόφων καθορίζεται με απόφαση 
του Διοικητικού Συμβουλίου, ανάλογα με το ύψος των κα¬ 
θαρών εσόδων του ιδρύματος. 

3. Οι υποτροφίες καταβάλλονται στους δικαιούχους 
σύμφωνα με τις διατάξεις τών άρθρων 24 και 26 του από 
18.8.1941 Καν. Δ/τος (ΦΕΚ 286Α'). Είναι δυαντή η παρά¬ 
ταση της υποτροφίας για ένα ακόμη ακαδημαϊκό έτος. 

4. Η χορήγηση της υποτροφίας της υποτροφίας διακό¬ 
πτεται όταν συντρέχουν οι προϋποθέσεις που ορίζονται 
από τις διατάξεις της συστατικής πράξης του ιδρύματος 
και του άρθρου 29 του παραπάνω Κανονιστικού Διατάγμα¬ 
τος, οι οποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να παρα¬ 
κολουθεί την όλη πορεία των σπουδών των υποτρόφων 
και να αξιώνει απ' αυτούς την υποβολή, κάθε έτος, απο¬ 
δεικτικών στοιχείων της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 καιτου από 20.12.1939 σχετικού Δ/ 
τος (ΦΕΚ 552 Α’). 

Άρθρο 12 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 


δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

1. Ο Οργανισμός του ιδρύματος μπορεί να τροποποιη¬ 
θεί ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του Α.Ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται οτο Δήμο Καστελ- 
λίου ως κεφάλαιο αυτοτελούς διαχείρισης για την εκτέ¬ 
λεση των ίδιων σκοπών. 

Στον Υπουργό Εθνικής Παιδείας και θρησκευμάτων και 
στους Υφυπουργούς Εσωτερικών, Δημόσιας Διοίκησης 
και Αποκέντρωσης και Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 15 Μαΐου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ Γ. ΔΡΥΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΈΡ. ΑΡΣΕΝΗΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ- 2026462/2809/Α0024 (2) 

Ανάθεση της διαχείρισης του Κρατικού Παιδικού Σταθμού 
Αιγείρου Ροδόπης στην Τράπεζας της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
Νομικών Προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Β.Δ/γμα αριθμ. 261/3.4.69 (ΦΕΚ 76/Τ.Α7 
30.4.69) μες το οποίο ιδρύθηκαν διάφορα Εθνικά Αγρό- 

τικά Νηπιοτροφεία μεταξύ των οποίων και το Εθνικόν 
Αγροτικόν Νηπιοτροφείου Αιγείρου στο Νομό Ροδόπης. 

5. Το Β.Δ/γμααριθμ. 324/5.4.73 (ΦΕΚ 95/τ. Α74.5.73) 
με τον οποίο τα Εθνικά Αγροτικά Νηπιοτροφεία μετατρά¬ 
πηκαν εις Εθνικούς Αγροτικούς Παιδικούς Σταθμούς. 

6. ΤοΝ. 1431/84 (ΦΕΚ46/ΤΑ1 84) με τοοποίοοι Εθνι¬ 
κοί Αγροτικοί Παιδικοί Σταθμοί μετονομάσθηκαν σε Κρα¬ 
τικούς Παιδικούς Σταθμούς. 

7. Το έγγραφο της Τράπεζας της Ελλάδας αριθμ. 8946/ 

16.4.97 με το οποίο ζητεί την ανάθεση της Ταμειακής 
διαχείρισης του «Κρατικού Παιδικού Σταθμού Αιγείρου 
Ροδόπης στην Τράπεζα Ελλάδος (Υπ/μα Κομοτηνής), κα¬ 
θώς και το από 31.3.1997 απόσπασμα Πρακτικού της 
αριθμ. 3ης Συνεδρίασης του Κ.Π.Σ. Αιγείρου Ροδόπης. 

8. Την απόφαση του Υφυπουργού των Οικονομικών 
αριθμ. 20000/13/004/2.1.97 «Μεταβίβαση της Εξουσίας 
να υπογράφουν με εντολή Υφυπουργού στους Προϊστα¬ 
μένους Δ/νσεων, Τμημάτων κ.λπ.». 

9. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Κρατικού Παι¬ 
δικού Σταθμού Αιγείρου Ροδόπης αλλά επιλύονται θέματα 
διαδικαστικά, αποφασίζουμε: 

Η ταμειακή διαχείριση του Κρατικού Παιδικού Σταθμού 
Αιγείρου Ροδόπης ν' ασκείται από την Τράπεζα της Ελλά¬ 
δας σύμφωνα με τις διατάξεις του από 20.1.1932 Π. Δ/ 
τος «Διαχείριση νομικών προσώπων από την Τράπεζα της 
Ελλάδας», όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω Νομικό Πρόσωπο θα εξυπηρετείται από 
την Τράπεζα της Ελλάδος (Υποκατάστημα Κομοτηνής). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 ΜαΤου 1997 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

- + - 

Αριθ. 2027827/2919/Α0024 (3) 

Ανάθεση της διαχείρισης του Γ' Κρατικού Παιδικού Σταθ¬ 
μού Χανιών στην Τ ράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
Νομικών Προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Π.Δ/γμα αριθμ. 165/28.7.73 με το οποίο ιδρύ¬ 
θηκε στο Νομό Χανιών Εθνικός Παιδικός Σταθμός υπό την 
ονομασία Γ' Εθνικός Παιδικός Σταθμός Χανιών. 

5. Το Ν. 1431 /84 (ΦΕΚ 46/ΤΑ1 84) με το οποίο οι Εθνι¬ 
κοί Παιδικοί Σταθμοί μετονομάσθηκαν σε Κρατικούς Παι¬ 
δικούς Σταθμούς. 

6. Το έγγραφο της Τράπεζας της Ελλάδας αριθμ. 9355/ 
21.4.1997 με το οποίο ζητείται το άνοιγμα Ταμιακής δια¬ 
χείρισης του Γ' Κρατικού Παιδικού Σταθμού Χανιών στην 
Τράπεζα της Ελλάδος (Υπ/μα Χανιών) καθώς και το από 


11.3.97 απόσπασμα πρακτικού της υπ’ αριθμ. 3ης Συνε¬ 
δρίασης του Δ.Σ. του Κ.Π.Σ. Χανιών Γ’. 

7. Την απόφαση του Υφυπουργού των Οικονομικών 
αριθμ. 20000/13/004/2.1.97 «Μεταβίβαση της Εξουσίας 
να υπογράφουν με εντολή Υφυπουργού στους Προϊστα¬ 
μένους Δ/νσεων, Τμημάτων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Γ' Κρατικού 
Παιδικού Σταθμού Χανιών αλλά επιλύονται θέματα διαδι¬ 
καστικά, αποφασίζουμε: 

Η ταμιακή διαχείριση του Γ' Κρατικού Παιδικού Σταθμού 
Χανιών ν' ασκείται από την Τράπεζα της Ελλάδας σύμ¬ 
φωνα με τις διατάξεις του από 20.1.1932 Π. Δ/τος «Δια¬ 
χείριση Νομικών Προσώπων από την Τράπεζα της Ελλά¬ 
δας», όπως αυτό τροποποιήθηκε με το από 7.10.1958 
Β.Δ/γμα. 

Το ανωτέρω νομικό πρόσωπο θα εξυπηρετείται από 
την Τράπεζα της Ελλάδος (Υποκατάστημα Χανιών). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Μαΐου 1997 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

- * - 

Αριθ. 2029796/3106/Α0024 (4) 

Ανάθεση της διαχείρισης του Κρατικού Παιδικού Σταθμού 
θρυλορίου Ροδόπης οτην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
Νομικών Προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Π.Δ/γμα αριθμ. 902/76 (ΦΕΚ 329/τ.Α'/10.12.79) 
με το οποίο ιδρύθηκαν διάφοροι Εθνικοί Αγροτικοί Παιδι¬ 
κοί Σταθμοί μεταξύ των οποίων και ο «Εθνικός Αγροτικός 
Παιδικός Σταθμός Φαναριού» στο Νομό Ροδόπης. 

5. Το Π.Δ/γμα αριθμ. 58/24.2.83 με το οποίο ο Εθνικός 
Αγροτικός Παιδικός Σταθμός Φαναριού Νομού Ροδόπης, 
μεταφέρθηκε στην Κοινότητα θρυλορίου του ίδιου Νομού 
με την ονομασία «Εθνικός Αγροτικός Παιδικός Σταθμός 
θρυλορίου». 

6. Το Ν. 1431 /84 (ΦΕΚ 46/τ.Α' 84) με το οποίο οι Εθνι¬ 
κοί Αγροτικοί Παιδικοί Σταθμοί μετονομάσθηκαν σε Κρα¬ 
τικούς Παιδικούς Σταθμούς. 

7. Το έγγραφο της Τράπεζας της Ελλάδας αριθμ. 9842/ 

30.4.97 με το οποίο ζητεί την ανάθεση της Ταμιακής δια¬ 
χείρισης του «Κρατικού Παιδικού Σταθμού θρυλορίου Ρο¬ 
δόπης στην Τ ράπεζα Ελλάδος (Υπ/μα Κομοτηνής), καθώς 
και το από 2.4.1997 απόσπασμα Πρακτικού της αρ. 3ης 
Συνεδρίασης της Δ.Ε. του Κ.Π.Σ. Θρυλορίου. 

8. Την απόφαση του Υφυπουργού των Οικονομικών 
αριθμ. 20000/13/004/2.1.97 «Μεταβίβαση της Εξουσίας 
να υπογράφουν με εντολή Υφυπουργού στους Προϊστα¬ 
μένους Δ/νσεων, Τμημάτων κ.λπ.». 

9, Το γεγονός ότι με την απόφαση αυτή δεν προ καλείται 
δαπάνη σε βάρος του προϋπολογισμού του Κρατικού Παι¬ 
δικού Σταθμού θρυλορίου Ροδόπης αλλά επιλύονται θέ¬ 
ματα διαδικαστικά, αποφασίζουμε: 

Η ταμιακή διαχείριση του Κρατικού Παιδικού Σταθμού 
θρυλορίου Ροδόπης ν' ασκείται από την Τράπεζα της Ελ¬ 
λάδας σύμφωνα με τις διατάξεις του από 20.1.1932 Π.Δ/ 
τος «Διαχείριση Νομικών Προσώπων από την Τράπεζα της 
Ελλάδας», όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από 
την Τράπεζα της Ελλάδος (Υποκατάστημα Κομοτηνής). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Μαΐου 1997 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

-♦- 

Αριθ. Δ3/8888 (5) 

Εγκατάσταση και διαδρομή των καλωδίων και των λοιπών 
παραρτημάτων του συστήματος της καθοδικής προ¬ 
στασίας του αγωγού φυσικού αερίου στην περοχή «Σ.Σ. 
ΧΑΛΚΟΔΟΝΙΟΥ - ΚΟΚΚΙΝΑΣ» του Νομού Μαγνησίας, 
Κλάδου Βόλου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν. 1929/91,19 του Ν. 2081/92 όπως 
τροποποιήθηκαν και συμπληρώθηκαν με το άρθρο 4 πα- 
ραγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Τον Α.Ν. 261/68. 

5. Την υπ’ αριθμ. 33845/11.5.94 απόφαση Έγκρισης 
Περιβαλλοντικών Όρων για τον Αγωγό Φυσικού Αερίου 
και τους Κλάδους του από τα Ελληνοβουλγαρικά σύνορα 
μέχρι τις εγκαταστάσεις της νήσου Ρεβυθούσας, αποφα¬ 
σίζουμε: 

α) Ορίζουμε τη διαδρομή και εγκατάσταση των καλω¬ 
δίων και λοιπών παραρτημάτων του συστήματος της καθο¬ 
δικής προστασίας στο Νομό Μαγνησίας του Κλάδου Βό¬ 
λου σε έκταση συνολικού εμβαδού 286,50 τ.μ. η οποίια 
βρίσκεται στην περιοχή του Νομού Μαγνησίας στη θέση 
«Σ.Σ. Χαλκοδονίου» της Κοινότητας Κοκκίνας όπως η δια¬ 
δρομή και εγκατάσταση αυτή έχει προσδιορισθεί και απει¬ 
κονίζεται σήμερα στο ακόλουθο συνημμένο κτηματολο- 
γικό διάγραμμα: 5112-165-00-92-05/Αναθ. 0/κλ. 1:200 
του Αγρ. Τοπογράφου - Μηχανικού Λάμπρου Κοτσώνη. 

β) Ιδιοκτήτες ή νσμείς και κάτοχοι από οιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων σηράγγων στο αναγκαίο βάθος, για την 
εγκατάσταση του παραπάνω υπό στοιχείο α' συστήματος 
καθοδικής προστασίας του αγωγού φυσικού αερίου από 
τη ΔΕΠΑ Α.Ε. κάθε τι που είναι αναγκαίο για την κατα¬ 
σκευή, χρήση ή επισκευή του έργου αυτού, το οποίο ανα¬ 
γνωρίζεται ως έργο προφανούς κοινής ωφέλειας καθώς 
και την επιστασία για την συντήρησή του. 
γ) Επίσης σε ζώνη πλάτους τεσσάρων (4) μέτρων δεξιά 


και τεσσάρων (4) μέτρων αριστερά από τον άξονα του 
αγωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 50 τ.μ., μήκους 36,40 μ. και 
πλάτους 1,60 μ. στο σημείο απόληξης του καλωδίου, η 
οποία απαιτείται για την εγκατάσταση των ανόδων, όπως 
αυτές φαίνονται, στα παραπάνω κτηματολογικά διαγράμ¬ 
ματα και λόγω της επιβαλλομένης συνεχούς και ακώλυτης 
επιθεώρησης, επιστασίας, ελέγχου ασφαλείας, περιοδι¬ 
κής συντήρησης και επισκευής του παραπάνω αγωγού, 
απαγορεύεται: 

«Η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα κάθε είδους σωληνώ¬ 
σεων, οι οποίες απαιτούν εκσκαφή πάνω από 0,50 μ. η 
ανόρυξη φρεάτων ή τάφρων, η δημιουργία νέων αγροτι¬ 
κών ιδιωτικών οδών, η φύτευση δένδρων των οποίων το ρι¬ 
ζικό σύστημα εισχωρεί οε βάρος μεγαλύτερο των 0,60 μ. 
καθώς και η αλλοίωση της μορφολογίας της επιφάνειας 
του εδάφους με οποιοδήποτε τρόπο». 

δ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφοση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 ΜαΤου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
- 4 - 

Αριθ. Δ3/9031 (6) 

Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Αττικής - Νο¬ 
μαρχία Ανατ. Αττικής (Κοινότητα Κρυονερίου) Κλάδος 
Λαυρίου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν, 1929/91,19 του Ν. 2081/92 όπως 
τροποποιήθηκαν και συμπληρώθηκαν με το άρθρο 4 πα- 
ραγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Τον Α.Ν. 261/68. 

5. Τηνυπ' αριθ. Δ3/1369/30.1.97 απόφαση περί εγκα¬ 
τάστασης και διαδρομής του αγωγού φυσικού αερίου στο 
Νομό Αττικής - Κλάδος Λαυρίου, αποφασίζουμε: 

α) Τροποποιούμε μερικώς την υπ’ αριθμ. Δ3/1369/ 
30.1.97 απόφαση περί εγκατάστασης και διαδρομής του 
αγωγού μεταφοράς και διοχέτευσης φυσικού αερίου στο 
Νομό Αττικής, Νομαρχία Ανατ. Αττικής (Κλάδος Λαυρίου), 
που δημοσιεύθηκε στην Εφημερίδα της Κυβερνήσεως 
(ΦΕΚ 89Β711.2.97 και ορίζουμε τη νέα διαδρομή και 
εγκατάσταση του αγωγού φυσικού αερίου στο Νομό Αττι¬ 
κής (Κλάδου Λαυρίου) της Κοινότητας Κρυονερίου (Νο¬ 
μαρχία Ανατ. Αττικής) σε δημόσια έκταση η οποία βρίσκε¬ 
ται στην περιοχή του Νομού Αττικής από τη θέση Κ70Α1 
έως Κ70Α3 (φυτώριο) της Κοινότητας Κρυονερίου όπως 

αυτή έχει προαδιορισθεί και απεικονίζεται σήμερα με συ¬ 
νεχή γραμμή στα ακόλουθα συνημμένα στην παρούσα και 
υπό κλίμακα 1:1.000 κτηματολογικά διαγράμματα του 
Αγρ. Τοπογράφου - Μηχανικού Λάμπρου Κοτσώνη που 
συντάχθηκαν στις 15.4.97 (φύλλα 2). 

1. Σχ. 5112-190-00-91-33 αναθ. 2 (σελίδα 3 από 3) 

2. Σχ. 5112-190-00-91-34 αναθ. 2 (σελίδα 3 από 3) 

β) Ιδιοκτήτες ή νομείς και κάτοχοι από οιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων σηράγγων στο αναγκαίο βάθος, για την 
εγκατάσταση του παραπάνω υπό στοιχείο α' αγωγού φυσι¬ 
κού αερίου από τη ΔΕΠΑ Α.Ε. κάθε τι που είναι αναγκαίο 
για την κατασκευή, χρήση ή επισκευή του έργου αυτού, το 
οποίο αναγνωρίζεται ως έργο προφανούς κοινής ωφέ¬ 
λειας καθώς και την επιστασία για την συντήρησή του. 

γ) Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 60 τ.μ., στο σημείο απόληξης 
του καλωδίου, η οποία απαιτείται για την εγκατάσταση των 
ανόδων, όπως αυτές φαίνονται, στα παραπάνω κτηματο- 
λογικά διαγράμματα και λόγω της επιβαλλομένης συνε¬ 
χούς και ακώλυτης επιθεώρησης, επιστασίας, ελέγχου 
ασφαλείας, περιοδικής συντήρησης και επισκευής του 
παραπάνω αγωγού, απαγορεύεται: 

«Η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα κάθε είδους σωληνώ¬ 
σεων, οι οποίες απαιτούν εκοκαφή πάνω από 0,50 μ. η 
ανόρυξη φρεάτων ή τάφρων, η δημιουργία νέων αγροτι¬ 
κών ιδιωτικών οδών, η φύτευση δένδρων των οποίων το ρι¬ 
ζικό σύστημα εισχωρεί σε βάρος μεγαλύτερο των 0,60 μ. 
καθώς και η αλλοίωση της μορφολογίας της επιφάνειας 
του εδάφους με οποιοδήποτε τρόπο». 

δ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


Αριθ. Β-143/30 (7) 

Παράταση της αριθ. Β. 18801/396/18.6.96 (498/Β - ) από¬ 
φασης του Υφυπουργ. Μεταφορών και Επικοινωνιών. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόιμη: 

1. Τηναρ. 10/1988/Π.ΥΣ (Α711), που κυρώθηκε με το 
Ν. 1788/1988 (Α’ 191). 

2. Την αρ. 30497/1589/1989 (ΒΥ559) απόφαση του 
Υπουργού Μεταφορών και Επικοινωνιών «Περί αντικατάστα¬ 
σης των κινητήρων των επιβατικών δημόσιας χρήσης αυτ/ 
των (ταξί) περιοχής Αθηνών - Πειραιώς και Περιχώρων. 

3. Την αρ. 32909/2825/1989 (Β'702) απόφαση του 
Υπουργού Μεταφορών και Επικοινωνιών «Αντικατάσταση 
της παρ. 1 της με αρ. 30497/2589/1989 απόφαση του 
Υπουργού Μεταφορών και Επικοιωνιών σχετικά με την 
αντικατάσταση των κινητήρων των επιβατικών δημόσιας 
χρήσης αυτ/των (ταξί) περιοχής «Αθηνών - Πειραιώς και 
Περιχώρων» η ισχύς της οποίας έληξε την 31.12.89. 

4. Τις αρ. Β-18479/1976.1990 (Β7312), Β-748/44/ 
1991 (Β729), Β-1952/33/1992 (Β788), Β-47828/1 214/ 
1993 (104/Β), Β-4503/1551/93 (1/Β), Β-2283/60/ 
1995, Β-22355/545/1995, Β-38895/880/96 (186/Β) 
και Β-1881Ζ396/96 (Β’498) αποφάσεις του Υπουργείου 
Μεταφορών και Επικοινωνιών, με τις οποίες δόθηκαν διά¬ 
φορες παρατάσεις, η τελευταία δε μέχρι 31.12.1996 για 
την αντικατάσταση των κινητήρων ήδη κυκλοφορούντων 
Ε.Δ.Χ. αυτ/των συμβατικής τεχνολογίας. 

5. Το γεγονός ότι το θέμα της πετρελαιοκίνησης των 
επιβατικών δημόσιας χρήσης αυτ/των σε σχέση με την ρύ¬ 
πανση του περιβάλλοντος αποτελεί αντικείμενο γενικότε¬ 
ρης μελέτης. 

6. Το αρ. 413/17.3.97 έγγραφο του ΣΑΤΑ με το οποίο 
ζητείται η παράταση (για τελευταία φορά) της δυνατότη¬ 
τας αντικατάστασης των κινητήρων των ταξί με συμβατι¬ 
κής τεχνολογίας κινητήρες. 

7. Την αρ, 566/96 (910/Β') απόφαση του Πρωθυπουρ¬ 
γού και του Υπουργού Μεταφορών και Επικοινωνιών περί 
καθορισμού αρμοδιοτήτων στον Υφυπουργό. 

8. Επειδή από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε την προθεσμία της αρ. Β-18817396/96 
(Β/498) απόφασης μέχρι 31.12.1997. 

Κατά τα λοιπά ισχύει η αρ. 32909/2825/1989 (Β7702) 
απόφαση του Υπουργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1997 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

■Πληροφορίες δημοσιευμάτων Α.Ε. - Ε.Π.Ε. 5225761 

5230&41 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. · Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ Όλγας 188, 1ος ορ,-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ,Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

• Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 

2.500 >· 

Γ (Διορισμοί, απολύσεις κ.τλ. Δημ. Υπαλλήλων) 

10.000 >= 

500 » 

Δ' (Απαλλοτριώσεις, πολεοδομία κτλ.) 

50.000 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 ■> 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 ·> 

Παράρτημα (Πίνακες επιτυχόντων διαγωνισμών) 

5.000 

250 ■> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 » 

Ανώτατου Ειδικού Δικαστηρίου (Α.Ε,Δ.) 

3.000 

150 » 

Ανωνύμων Εταιρειών & Ε.Π.Ε. 

250.000 

12.500 »■ 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 >. 


’ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
Π ΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν νο στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχοι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















